मंगलबार बस्ने केन्द्रीय कार्यसमिति बैठकअघि उनीहरूले आप्mनो धारणा तय गर्न छुट्टै भेला गरेका हुन् । कांग्रेस बैठकमा महासमिति बैठकको मितिबारे छलफल हुँदैछ । त्यस्तै विधान संशोधन मस्यौदाबारे पनि छलफल हुने कार्यक्रम रहेको छ । भेलाका एक सहभागीले विधान, संगठन संरचना लगायतका विषयमा सोमबार छलफल भएको जानकारी दिए । कांग्रेसको महासमिति बैठकको मिति आगामी मंसिर ५ देखि ९ गतेसम्म काठमाडौंमा गर्ने तय भएकोमा नेताहरूले सो बैठक सर्ने संकेत गरिसकेका छन् । यसले गर्दा कार्यकर्ता पंक्तिमा भने निराशा छाएको छ । गएको निर्वाचनमा कांग्रेसको पराजयलाई लिएर त्यसको समीक्षा गर्न बस्ने भनिएको महासमिति बैठक यसरी पछि धकेल्दा पार्टीले मुख्य अजेन्डा समाउन नै नसकेको जस्तो देखिएको कार्यकर्ता पंक्तिकै आरोप रहेको छ ।
